CELEX: 32019D1763
Language: hu
Date: 2019-10-04 00:00:00
Title: A Tanács (EU) 2019/1763 határozata (2019. október 4.) a Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottsága által a nemzeti járműnyilvántartás előírása és az egységes műszaki előírások – fuvarozási szolgáltatások telematikai alkalmazásai (FTA egységes műszaki előírás) egyes módosításainak elfogadása vonatkozásában az Európai Unió által képviselendő álláspont meghatározásáról

24.10.2019   
               
               
                  HU
               
               
                  Az Európai Unió Hivatalos Lapja
               
               
                  L 270/79
               
            
         A TANÁCS (EU) 2019/1763 HATÁROZATA
         (2019. október 4.)
         a Nemzetközi Vasúti Fuvarozásügyi Államközi Szervezet (OTIF) Műszaki Szakértői Bizottsága által a nemzeti járműnyilvántartás előírása és az egységes műszaki előírások – fuvarozási szolgáltatások telematikai alkalmazásai (FTA egységes műszaki előírás) egyes módosításainak elfogadása vonatkozásában az Európai Unió által képviselendő álláspont meghatározásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére, összefüggésben 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     Az Unió a 2013/103/EU tanácsi határozattal (1) összhangban csatlakozott az 1999. június 3-i vilniusi jegyzőkönyvvel módosított, 1980. május 9-i Nemzetközi Vasúti Fuvarozási Egyezményhez (a továbbiakban: COTIF).
                  
               
                     (2)
                  
                  
                     Ciprus és Málta kivételével valamennyi tagállam a COTIF szerződő fele.
                  
               
                     (3)
                  
                  
                     A COTIF 13. cikke rögzíti, hogy a a Nemzetközi Vasúti Fuvarozásügyi Államközi Szervezet (OTIF) működését többek között a Műszaki Szakértői Bizottság biztosítja. A COTIF 20§ cikke (1) bekezdésének e) pontja, valamint G. függeléke (ATMF) 13 §§ cikkének (1), (4) és (5) bekezdése szerint a Műszaki Szakértői Bizottság hatáskörébe tartozik a Nemzeti járműnyilvántartások (a továbbiakban: nemzeti járműnyilvántartás) előírásának elfogadásáról vagy módosításáról szóló határozatok meghozatala. A COTIF 20§ cikke (1) bekezdésének b) pontja, valamint F. függelékének (APTU) 6. cikke szerint a Műszaki Szakértői Bizottság hatáskörébe tartozik az egységes műszaki előírások – fuvarozási szolgáltatások telematikai alkalmazásai (FTA egységes műszaki előírás) vagy a COTIF egyezmény F. és G. függelékén (APTU és ATMF) alapuló egységes műszaki előírásokat módosító rendelkezések elfogadásáról szóló határozatok meghozatala.
                  
               
                     (4)
                  
                  
                     A Műszaki Szakértői Bizottság a 2019. június 12-én és 13-án megtartott 12. ülésén megállapodott abban, hogy írásbeli eljárást indít a nemzeti járműnyilvántartás előírásának és az FTA egységes műszaki előírás 1. függelékének módosításai elfogadásának céljából.
                  
               
                     (5)
                  
                  
                     A javasolt módosítások célja a nemzeti járműnyilvántartás előírás és az FTA egységes műszaki előírás összehangolása az (EU) 2018/1614 bizottsági végrehajtási határozattal (2) és az (EU) 2019/778 bizottsági végrehajtási rendelettel (3).
                  
               
                     (6)
                  
                  
                     A javasolt módosítások összhangban állnak az Unió jogrendjével és stratégiai célkitűzéseivel, mivel hozzájárulnak az OTIF jogszabályainak a vonatkozó uniós joggal való összehangolásához, ezért helyénvaló, hogy az Unió támogassa őket,
                  
               
                     (7)
                  
                  
                     Mivel a javasolt módosítások kötelező érvényűek lesznek az Unióra nézve, helyénvaló meghatározni az Unió által a Műszaki Szakértői Bizottságban elfogadandó álláspontot,
                  
               ELFOGADTA EZT A HATÁROZATOT:
         
            1. cikk
            A Nemzetközi Vasúti Fuvarozási Egyezmény (OTIF) alapján létrehozott Műszaki Szakértői Bizottság által a nemzeti járműnyilvántartás előírásának és az FTA egységes műszaki előírás I. függelékének a módosítása vonatkozásábanaz Unió által elfogadandó álláspont a következő:
            
                        a)
                     
                     
                        Meg kell szavazni a nemzeti járműnyilvántartás előírásnak a Műszaki Szakértői Bizottság által javasolt, a Műszaki Szakértői Bizottság TECH-19001-CTE12-5.1. számú munkadokumentumában meghatározott módosításait.
                     
                  
                        b)
                     
                     
                        Meg kell szavazni az FTA egységes műszaki előírás I. függelékének a Műszaki Szakértői Bizottság által javasolt, a Műszaki Szakértői Bizottság TECH-18037-CTE12-5.2. számú dokumentumaiban meghatározott módosításait.
                     
                  Az első albekezdésben szereplő álláspontot a Bizottság fejti ki.
         
         
            2. cikk
            A Műszaki Szakértői Bizottság határozatait elfogadásukat követően – hatálybalépésük napját megjelölve –ki kell hirdetni az Európai Unió Hivatalos Lapjában.
         
         
            3. cikk
            Ez a határozat az elfogadásának napján lép hatályba.
         
         
            Kelt Luxembourgban, 2019. október 4-én.
            
               
                  a Tanács részéről
               
               
                  az elnök
               
               K. MIKKONEN
            
         
         
            (1)  A Tanács 2013/103/EU határozata (2011. június 16.) az Európai Uniónak az 1999. június 3-i vilniusi jegyzőkönyvvel módosított, 1980. május 9-i nemzetközi vasúti fuvarozási egyezményhez (COTIF) való csatlakozásáról szóló, az Európai Unió és a Nemzetközi Vasúti Fuvarozásügyi Államközi Szervezet közötti megállapodás aláírásáról és megkötéséről (HL L 51., 2013.2.23., 1. o.).
         
            (2)  A Bizottság (EU) 2018/1614 végrehajtási határozata (2018. október 25.) az (EU) 2016/797 európai parlamenti és tanácsi irányelv 47. cikkében említett járműnyilvántartásokra vonatkozó előírások megállapításáról, valamint a 2007/756/EK bizottsági határozat módosításáról és hatályon kívül helyezéséről (HL L 268., 2018.10.26., 53. o.).
         
            (3)  A Bizottság (EU) 2019/778 végrehajtási rendelete (2019. május 16.) az 1305/2014/EU rendeletnek a változáskezelés tekintetében történő módosításáról (HL L 139 I, 2019.5.27., 356. o.).